Lo-Renz-O/malagasy-sentence huggingface dataset:
Araka ny fomba fijerin’i kerbrat-orecchioni dia mizara roa arakaraka ny toe- javatra mifamatotra aminy ny mpilaza fotoana andaniny, ny mpilaza fotoana mifamatotra amin’ny seha-panambarana, ka ny fotoana itenenana no amantarana ny tondroiny. Ankilany, ny mpilaza fotoana izay mifandray amin’ny hodidina 56 satria tsy ampy ilazana ny fotoana tondroiny iray ny fambara ampiasaina aminy fa mila voambolana iray hafa ao amin’ny hodidina na ambara misy azy ny afakomaly, ohatra, dia manondro andro iray alohan’ny fotoana voalaza ao amin’ny hodidina. Mivelatra mitomandavana araka izany ny fotoana, ka mba hahafahana mamaritra ny fotoana nisehoan’ny toe-javatra iray ao amin’ny lahateny dia mampiasa venty enti-mandrefy araka ny fitandrozotran’ny fotoana. Ny venty enti-mandrefy dia ny ora itenenana, ny andro itenenana, ny volana itenenana sy ny taona itenenana. Amin’ny fandinihana lahateny noho izany dia misy ny teboka iaingana tondroina amin’ny f0, izay fotoana itenenan’ny mpiteny. Io teboka iaingana io dia miovaova hatrany eo amin’ny venty enti-mandrefy. Izany hoe mandrefy ao an-tsaina ny elanelana na ny halavirana miolotra amin’ny fotoana itenenan’ny mpiteny. Ny elanelana ao anatin’ny habaka sy ny fotoana ary ny fifandraisan’ny mpiteny sy ny itenenana no refesina amin’izany mba hahafahana mamaritra ny fotoana tondroina. Toy izao ny fisehony raha fintinina amin’ny ankapobeny ao anaty fafana 55 c. Kerbrat-orecchioni, op. Cit, tak.46 a l’intérieur de chacune des sphères du présent passé futur, le choix se fait selon différents axes aspectuels qui, sans reléver de la deixis au sens strict car le choix, n’est pas automatiquement déterminé par les données concrètes de la situation d’énonciation sont à verser au compte de ce que plus largement nous appellons la subjectivité langagière, car ils mettent en jeu la façon toute subjective dont le locuteur envisage le procès, lequel peut être queles que soient ses propriétés objectives dilaté ou ponctualisé, considéré dans son déroulement ou dans son achèvement, enfoui dans le passé ou au contraire relier à l’activité présent. 56 c. Cit, tak.47 les adverbes et locutions adverbiales qui spécifient la localisation temporelle du procès présentement en double jeu de formes déictiques et cotextuelles.
Ny mamatonalina raiamandreny am-panahy amin’ny malagasy, ny raiamandreny, dia ireo zokiolona sy ireo mpitondra. Eo amin’ny sehatry ny fivavahana kosa, ny mpitondra fivavahana no raiamandreny. Mbola anatin’ny hatanorany ny mamatonalina. Noho ny safidiny sy ny antson’andriamanitra niantefa taminy anefa, dia mitana tanteraka ny anjara asan’ny raiamandreny izy eo anivon’ireo kristiana maro iadidiany, ao amin’ny fiangonana entiny. Manome anatra izy, miezaka hatrany koa mba hifantoka amin’ireo asa nanirahana azy, na dia tsapany aza, fa feno dia feno ny fandaharam-potoanany. Natokany mihitsy, ohatra, ny andro alarobia sy ny asabotsy mba hanatonana sy hifampidinihana amin’ny olon’ny fiangonana sy ny kristiana eo amin’ny fiangonana ambohimandroso itaosy. Mandritra izany no anararaotany amin’ny fitaizana sy fampianarana samihafa.
Tsy nampiarin-doha ny firenena avy nozanahina ny nanomezana fahaleovantena azy ireo. Izany aza no toa nitarika azy ho amin’ny fahantrana kokoa sy ho amin’ny fahazarana miankin-doha amin’ny firenen-kafa. Mba nanao ahoana no niatrehan’i madagasikara izany? 3.1.2.2 ny zava-niseho teto madagasikara
Ezahana araka izay azo atao ny handraisan’ny mpianatra tsirairay fitenenana mandritra ny fampianarana, amin’ny alalan’ny fametrahana fanontaniana iandrasam-baliny. Tsy ny mpianatra mazoto miteny sy manangan-tanana ihany no tondroina, fa tendrena ihany koa ireo izay tsy sahy maneho ny heviny45. Atao izany mba hahitana ny fomba fijeriny mikasika ny zavatra nametrahana fanontaniana, ary koa mba hahatonga azy ireny ho sahy haneho hevitra. Tokony hiovaova izany ny fomba fanondroana mpianatra. Ireto misy fomba tsotra dia tsotra azo ampiasaina amin’ny fanatanterahana izany tondroina isaky ny laharana ny mpianatra izay laharana mifanaraka amin’ny daty no tondroina izay mitovy ny litera fiantombohan’anarany no tondroina tondroina arakaraka ny seza ipetrahany ao an-dakilasy ohatra izay rehetra mipetraka eo amin’ny sisiny havia amin’ny seza fahatelo amin’ireo rehetra ireo anefa, dia tokony hifandimby hatrany ny fampandraisana anjara ny lahy sy ny vavy.
Lafiny fahasalamana mamaritra ny fahafenoin’ny lafiny fahasalamana ny olona sy ny fitaovana miara-miasa ao anatin’izany. Ka ho hita amin’ity zana-pizarana voalohany ity ny foto- drafitrasa, ny fahafahana mifamezivezy mitsabo sy mikarakarara ny fiterahana, ny mpitsabo sy ireo asa mifandray tendro aminy. 2.2.1.1. Ny foto-drafitrasa ara-pahasalamana a ny foto-drafitrasam-panjakana momba ny fahasalamana ny faritra alaotra mangoro dia manana 34 csbi centres de santé de base niveau i , 78 csdbii centres de santé de base niveau ii ary 77 toeram- pampivelomana na fiterahana ho an’ny vehivavy. Ny hany chd i centres hospitaliers
Avy91. Raha ny eto madagasikara anefa no dinihina, dia mbola misy ny lesoka momba ny fitahirizana tantara. Eo aloha ny mbola maha-firenena tena tanora dia tanora tokoa antsika raha eo amin’io lafiny io no tenenina, indrindra moa fa raha oharina amin’ny firenen-kafa. Taonjato telo na efatra tany aloha tany vao mba nanomboka ny famakafakana ny tantaran’ny firenentsika. Ny tantara mba azo tamin’izany dia sombintsombiny, ary izay mitantara dia samy manana ny filazany avokoa. Tsotra ny nahatonga izany satria saika lovan-tsofina miampita amin’ny taranaka maro mifandimby ny nahafantarana ireny tantara niandohan’ny firenena malagasy ireny. Ny tantara isa-paritra dia samy manana ny filazany amin’ny fiavian’ny razam-beny avy, ny foko valo ambin’ny folo eto madagasikara. Ny mpikaroka manam-pahaizana ara-tantara, na vahiny na tompon-tany, dia misy milaza fa loharano iray ihany no nipoiran’ny malagasy. Ny ohabolan-drazana izay mirakitra ny fahendren’ny ntaolo dia ahitana ny fahamarinan’izany toy ny hoe ladim- boatavo ny fiainana ny zavatra azo marihina raha ny tantaram-pirenentsika no heverina, dia saika vahiny no betsaka nanoratra izany. Izay zavatra mahaliana ny mpanoratra ihany anefa no voasoratra sy tafajanona ary izay manaitra ny sainy sy ny fony. Izay tarehin-javatra na lafim-piainana mifanandrify amin’ny firehan-kevitra izay iainany na iainan’ny fireneny no soratany sy raketiny ho tantara. Miankina ihany koa amin’ny tanjona tiany hotratrarina ny fomba entin’ny mpanoratra milaza ny zava-miseho hitany, reny na iainany. Mba hialana amin’izany àry, ka hahafantaran’ny olona marina ny tantaram-pireneny, dia ny literatiora no fitaovana mahomby indrindra hahafahana maneho izany araka ny voalazan-dramakavelo ao amin’ilay famelabelarana nataony tao amin’ny akademia malagasy ny alakamisy
An’ny lehilahy mba hahafahan’izy ireo misafidy izay fomba metimety kokoa aminy. Inoanay fa hazoto kokoa, ary ho maro ny lehilahy hampiasa io fomba fanabeazana aizana io rehefa maro azo isafidianana ireo fomba sy fitaovana azon’izy ireo ampiasaina. Ankoatra ireo, heverinay fa tokony hohamafisina, indrindra any amin’ny faritra ambanivohitra sahala amin’ny vodiriana, ny fanabeazana ara-pananahana; maro be mantsy ireo tanora any an-toerana tsy mahalala akory izay resaka manodidina ny fananahana sy ny fahasalamana ara-pananahana izay, kanefa efa miditra amin’ny sehatry ny firaisana ara-nofo. Mbola misy koa ireo ray aman- dreny mihevitra fa zava-pady ny firesahana manodidina ny taovam-pananahana sy ny firaisan’ny lahy sy ny vavy; hany ka maro ireo tanora manaotao foana noho ny tsy fahalalana. Heverinay ho isan’ny antony iray lehibe manimba ny tanora ankehitriny, ary mahasarotra ny fanabeazana azy ireo ny tsy fahafehezan-tena amin’ny fampiasana ireo teknôlôjia maoderina, izay tsy mitsaha-mivoatra. Tafiditra indrindra amin’izany ny internet tsy misy sivana na fanaraha-maso manokana mantsy ny zavatra alefa amin’izy ireny, hany ka azo jifaina ao na diany zavatra mamoafady tsy tokony hohitan’ny ankizy aza. Manoloana izany indrindra, heverinay fa adidin’ny fanjakana ny mijery akaiky sy manara-maso ary mandray fepetra ny amin’ny fifehezana ireny toe-javatra ireny, tsy ahatonga izany ho lasa poizina ho an’ny vahoaka ao aminy ka hisakana ny fampandrosoana. Tompon’andraikitra amin’izany ihany koa ny ray aman-dreny. Anjaran’izy ireo ny manara-maso sy mifehy ny zanany ary manisy sivana ny amin’izay vokatry ny teknôlôjia heverina ho mety amin-janany. Ny tanora ihany koa dia tokony ho beazina hahay hifehy tena sy handanjalanja ny zavatra jereny amin’ireny internet ireny, mba hiarovany ny tenany tsy ho voasarika amin’ny firaisana ara- nofo aloha loatra sy ny voka-dratsy maro hafa.
Ny vady , dia anarana anehoana ny iray amin’ireo olona roa lahy sy vavy , mikambana araka ny fanambadiana. Amin’ny ankapobeny, dia ny fitiavana no nanosika ny olon-droa ho tojo amin’ny fanorenan-tokantrano. Araka izany, dia azon’izy ireo atao ny mitady izay fomba hahafahana mampiroborobo hatrany izany fifankatiavany izany, mandra-pahatapitry ny fofon’ainy. Fomba iray lehibe azo anehoana izany ny vavaka. Raha misy, ohatra, ny fotoana na toerana tsy maha eo ny iray, dia tsy hadino ny mitondra azy am-bavaka. Na inona tokoa mantsy mety ho tsy fifanarahana ao an-tokantrano, dia tokony hiezaka mandrakariva ny roa tonta, hitady izay fomba handaminana izany. Koa raha misintaka ny tokantrano mihitsy, ohatra, ny andaniny, dia tsy maintsy mandray andraikitra ny ankilany amin’izay tokony hatao. Toy izao no anehoan’i ny eja izany, ao amin’ny tononkalo iny olon- tiako iny 2003 andriamanitra o iny olon-tiako iny mba tahio koa any
Tokony ho fitaratra ho an’ireo mpikambana namany. Izany hoe izy ireny no solon-tenan’ireo mpikambana, na izany aza anefa dia nahitana mpikambana olom- boafidy amin’ny cecam tratran’ity fanalana maha olom-boafidy ao amin’ny cecam ity tao amin’ny cecam mihary ambohijoky. Ny tsy fahafahany namerina ny vola nosamboriny tamin’ny asa famokarana nataony no nahatonga izany. Efa nahatratra 90 andro ny fahatarana nahazo azy mbola tsy voaveriny ihany ny vola nosamboriny vokany nampiharina taminy ny sazy. Ankoatra ny fanalana azy tamin’ny maha olom- boafidy ao amin’ny cecam àry dia tsy maintsy mandoa ny zana-bolam-pahatarana izy, tsy mahazo manao fisamborana raha tsy afaka 12 volana ao aorian’ny fahavitan’ny famerenam-bola ary tsy mahazo mifidy ary tsy azo fidina amin’ny fivoriam-be. Nisy fiantraikany tamin’ireo mpikambana tratran’ ny sazy ireo sazy nihatra tamin’izy ireo. Tao ireo niezaka ny hamerina ny vola sy ny zana-bola nosamboriny ara-potoana tamin’ny fisamborana manaraka nataony. Tao kosa indray anefa ireo kivy ary dia nijanona tsy nanao fisamboram-bola intsony.
Fikarohana nataon’i siméon rajaona ao amin’ny takelaka notsongaina, boky faharoa. Tsy ny rivotra iainan’ny tantara ihany anefa no volavolain’ny fanoritsoritana ny tontolo ao amin’ny tantara, fa mitaratra ihany koa ny vontoatin’ny tantara, izany hoe toa miara-mirafitra amin’ilay fanoritsoritana ny fihetseham-po sy ny vontoatin’ny tantara, izay efa vinavinain’ny mpamaky sahady. Azo ambara ho manome endrika sy fefin’ny tantara ny fanoritsoritana amin’izany. Ity karazana fanoritsoritana ity dia miorina indrindra amin’ny fandokoana ny zavaboary sy ny zava-miseho ho toa manana fo ahetsiky ny zava-mianjady amin’ny olona aseho tantara toa miray alahelo sy miray aina amin’ireny olona toa voaozona hijaly ireny ny zavaboary, ary ny teny, ny sarin-teny sy ny rafi-pehezanteny ampiasain’ny mpanoratra dia manana endrika mampahatsiahy zava-mampalahelo, toa mamohafoha hevitra sy fihetseham-po maro loko.49 tsy misy hafa amin’izany ny tantara maneho hafaliana na mahatsikaiky. Indreto àry ohatra vitsivitsy anehoana izany ohatra1 ririnina sy lohataona nilondolondo ny andro. Matroka ny lanitra. Mamirifiry ery ny hatsiaka. Ny rivotra nifofofofo avy any atsinanana dia nampihintsana ny ravinkazo efa nivolom- barahina mbola nifikitra teny amin ny rantsan-kazo efa maina ary nampitambolona ireo niavovona teny amin ny ahitra ringitry ny fanala. Andro mampahoriory ny andro toy ireny, andro manorisory! Tena misaona izay rehetra tazana, oriory izay rehetra tsinjo. Ny voronkely miampify any anatin ny ravina mbola tsy mihintsana ; ny biby fiompy kosa sady miraoka ahitra no toa lasa vinany mijery ity ahitra efa manopy mena eo amin ny tany karakaina amoron-dalana anirian ny rambiazina ringitra dia misy fasam-poana anankiray ijoroan ny tsangam-bato tsy voapaika tsara na dia nangatsiaka toy izany aza iny takariva iny, dia indro nisy zazavavy anankiray sy ny zanany lahy kely tokony ho dimy taona, mitanondrika sy mandohalika ary nandrotsa- dranomaso teo, ka tsy niala raha tsy efa nilentika elaela any an-koatra ny masoandro. Nifofofo mafy ny rivotra ny alin iny misasaka indrindra ny alina. Toa vao mainka nifofofofo ny rivotra, ny erika nifafy tsy an-kijanona. Hariva mena masoandro tamin izay. Auguste rajon in takelaka notsongaina ii, p.231
Mahakanto ny fanehoan-kevitra, ary mampisongadina avy hatrany ny hevitra tiany hampitaina ny fisian ireo singan-jana-peo e sy a ao amin ny sefosefo sy safosafo maneho ny fifankatiavan i mamy sy i seheno izany. Tak 70 tsy doka mila tehaka ho rehaka anefa, fa doka manambara ny tena izy. Tehaka fampikatrokatrohana ny felantanana roa ho mariky ny hafaliana rehaka fiderana tena na fandokafan-tena. Mahakanto ny fomba fanehoan-kevitra ny fahasamihafan ireo singan-drenifeo tokana t sy r ao amin ny tehaka sy rehaka toa mitovitovy ny fanonona azy ireo, kanefa samy hafa ny heviny. Filalaovana amin’ny fototeny tokana miova endrika, ka mety hiova hevitra mihitsy na hanana hevitra mitovitovy na ny polyptote io dia tamberim-pototeny fototeny iray miverina, na miverimberina, na miova endrika na tsy miova endrika, ao anaty fehezanteny tokana na anaty fehezanteny roa mifanila toerana. Fampiasa mazàna hanantiranterana, na hampieritreretana, na hampitsetra, na hampihomehy29. Ankoatra izay, natao hahakanto ny fanehoan-kevitra ihany koa izy io. Indreto misy ohatra vitsivitsy mifanavotra, avotra, ho avotra tak 20
Ny fehezanteny mivadi-drafitra dia fehezanteny entina manamafy sy manome lanja izay hevitra tian-kasongadina amin’ny hafatra ampitaina ; izany hoe mitondra tombon- kevitra hatrany amin’ny zavatra ambara izy arakaraka ny kianteny ampiasaina. Ny kianteny mpamadi-drafitra dia sy no no ampiasaina amin’izany. Ny dia entina manantitrantitra ny em ary ny no manasongadina ny l.
Niteraka fijaliana ho an-drazanajaza sy ny fitiavany izany ary nanomboka teo koa aza dia toa nihareraka ny vatany. Araka ireo rehetra voalaza ireo dia tsy misy fitiavana tsy misedra olana, fa ny fisehon’izany olana izany sy ny heriny no tsy mitovy. Mety hitranga amina olona tokana ireo karazana olana voatanisa ireo, toy ny nitrangany tamin-drazanajaza, nefa mety tsy ho izany. Ny tsy azo lavina fotsiny dia ny hoe arakaraka ny mampahery ny fifankatiavan’ny mpifankatia no mampalefaka ny olana sedraina, ary arakaraka ny tsy fisian’ny fitiavana no mampahery vaika azy. Tsy voatery hitovy ihany koa ny toe- javatra mahatonga ny olana eo amin’ny mpifankatia, satria, samy manana ny fomba iainany izany fitiavana izany ny tsirairay. Na izany na tsy izany dia mahita koa ity mpanoratra ity fa ireo olana mianjady amin’ny mpifankatia ireo dia natao hosedraina, noho izany, dia tsy maintsy mitady izay vahaolana mety hifanaraka aminy ny tsirairay izay iharany. Tsy nokoboniny ho azy irery ary izay mba fiheverany fa nasehony amin’ny alalaln’ity tantara ity, araka izay ho hita manaraka eto. A2.2. Ireo toe-javatra mpandamina ny fitiavana vahaolana
Fanondroam-potoana amin’ny alalan’ny ora 43 jacques demougin, dictionnaire historique, thématique et technique des littératures, librairie larrousse, paris, 1986. Suspens moment d’une uvre littéraire où l’action s’arrêtant un instant, tient le lecteur dans l’attente plus ou moins angoissées de ce qui va se produire
Rehefa mihalehibe ny zaza iray dia manomboka maniry volo ny taovam- pananahany sy ny heliny. Voajanahary ho an’ny olombelona rehetra izany. Rehefa manomboka misy an’izany ny olona iray dia lasa saro-kenatra izy. Izany zavatra mahamenatra izany no entin’ny mpiteny handatsaham-baraka ny olona itenenany. Ao amin’ny 210 dia haratsin’ ny mpiteny amin’ny alalan’ny volon’ny filahiany ilay lehilahy itenenany mba hanehoany fa tsy mahavatra tena ilay olona; dia asongadiny amin’ny teny hoe misavoritaka izany. Zavatra tsy hitan’ny olona maso izany saingy natao mba hanaratsiana ny olona itenenana.
Ny teknisianina dia tsy maintsy mahafantatra mialoha ilay fiarahamonina, ny fomba amam-panaony; ny toe-tsainy; tsy maintsy hajaina araka izany ireny vao afaka mampihatra ny zava-baovao anatin’ny tetikasa. Izany no maneho fa ny teknisianina dia afaka manovo ireo singam-pahalalana mba hitondrany ny asany ao amin’ny tantaran’ny razambeny; afaka mangataka fitahiana aminy koa izy ireo. 81 tena mahaliana ny tantsaha ny tetikasa manampy azy hahatontosany ny adidy eo amin’ny fiarahamonina. Ilain’ny teknisianina anefa ny mandanjalanja ny fanajana ny soataoavina mba tsy handrava indray ny tanjon’ny fikambanana mikasika ny fampandrosoana. Tsy ranoray koa anefa ny fomba fandraisan’ny tantsaha hevi-baovao fa misy ireo hevitra nodiany tsy hita fa ny fahazarany ihany no notohizany. Ohatra iray azo anehoana izany ny zon’ny vehivavy eo anivon’ny tokantrano izay mbola mijanona ho mpikarakara ny fiainan-tokantrano fotsiny. Misy koa ireo teknika tsy azon’ny mponina iainana satria tsy takatry ny fahefany na dia tsapa fa tena ilaina aza. B- ireo fototra iorenan’ny tetikasa
Voalohany amin’ireny fahendren’ny ntaolo tiana hofohazina ireny ny fananany ilay fanahy tahotra izay mitarika ny olona hitsimbina sy hiaro ny ainy. Indraindray manko variana loatra tamin’ny fahafinaretana izy ireny, ka tsy nisaina intsony izay mety ho voka-dratsy hateraky ny fisotroan-toaka, ny fanarahan- damaody, sns. Hoy ny fanoritsoritan’i ch. A. Razafiniaina izany aina izany ao amin’ny fk 14148
Ka mila fiomanana sy fanomanana mialoha. Miainga avy amin’ireo, amin’i eric ravalisoa no hamaritana ny làlana hitondrana ny tantara. Ny fanajana io planina io no mampirindra sy mampilamina ny hevitra ambara. Fomba iray isarihana ny sain’ny mpamaky hanjohy ny tantara rahateo izany21. Raha eo amin’ny fomba fanoratra indray, hoy i eric ravalisoa dia ny tosaky ny aingam-panahy asiam-panamboarana sy fanatsarana ary fandaminana izany22. Rehefa voarakitra an-tsoratra indray, dia omena vakin’ireo namana aloha. Amboarina sy hatsaraina indray avy eo araka ny soso-kevitr’izy ireo. Hampandraisana anjara amina fifaninana indray aloha, ka raha mahazo loka dia avoaka avy hatrany ; fa raha tsia kosa dia amboarina sy hatsaraina araka ny hevitry ny mpitsara izay vao atonta ho boky. Raha ny mikasika manokana ny boky fa velona indray, fizarana dimy no nandrafetany ny tantara. Tsy mandeha ho azy anefa izany fa isaky ny misy toe-javatra lehibe manamarika ny fiainan’ny mpandray anjara fototra dia miampita fizarana manaraka avy hatrany. Izany rahateo no heverinay ho nanaganan’ny mpanoratra ny lohateny tsirairay ao amin’ny boky. Izany koa no tena hahatarafana ny tena maha izy azy ny mpanoratra. Hoy indrindra ireo mpandinika raha milaza izany ny endrika ananan’ny asa soratra dia maneho ny maha izy azy ny mpanoratra23.
Ny baramina tandindon’ny fitohizan’aina mandringa sy tsy ampy ary mandeha amin ny tsy tokony ho izy ny sorona raha tsy eo ity fitaovana iray ity. Fitaovana enti-misorona ny baraminan andriambolafotsy ka tsy azo ampiasaina amin-javatra hafa. Efa misy olona voatokana natao itahiry izany baramina izany ; mpita-marika no anarana iantsoana azy. Marihina fa tsy ny lohavohitra no mitahiry ny baramina fa ny matoan olona ao amin ny foko ; ny zokiolona no manendry izay olona hitazona izany. Zava-masina ny baramina ka tsy azo azera ; raha sanatria ka misy izany dia tsy maintsy soloina avy hatrany ny mpita-marika. Amin ny fotoana fanadratan ny lohavohitra ny vavaka no ilana ny baramina. Natao anendrena ny tandrok ilay omby isoronana izy. Atsatoky ny lohavohitra eo amin ny trafon ilay omby efa voalavo mitodika miantsinana ny baramina sady miantso ny zanahary sy ireo razana izy anatrika ny fivavahana ataony sady ho fampiomanana ny mpanatrika rehetra hifantoka. Mitsahatra ny tonom- bavaka vao esorina ny baramina ary atsatoka ao an-dava-bato. Manaporofo izany fa tandindona maneho ny fisian ny fitohizana eo amin ny tontolon ny velona sy ny tontolon ny any ankoatra ny baramina. Anisany fitaovana isoronana ihany koa ny vololon akondro izay midika ho fampitana sy fitohizana ihany koa izy ; matetika natao itsofandrano sy irariana soa ny olona izy rehefa manatanteraka fomban-drazana na manao lanonana toy ny fanambadiana. Tandindon ny fitohizan ny taranaka no asehon ny vololon akondro.
Voaporofon’ny mpahay siansa mantsy fa betsaka ny mety ho voka-dratsin’ny fifanambadian’ireo manana ra iombonana, araka ny itateran-dratrema william azy amin’ny lafiny siantifika, dia iaraha-mahalala fa zava-doza tsy hita pesimpesenina, ny mety ho vokatry ny fifandraisana ara-nofo eo amin’ny mpianadahy. Tsy ny mpianadahy ihany fa ny zanaky ny mpiray tampo ihany koa. Amin’ny malagasy, dia kibo tsy omby , izany hoe toy ny naloaky ny kibo iray ny zanak’olo-mirahavavy, noho izany, tsy mahazo mivady mihitsy. Heverin’ny malagasy ho biby ny olona manondrana , v. A, tak.69 ny fahasamponan’ny zaza ateraka, sy ny henatra eo amin’ny tany ama-monina, dia samy atahoran’ny malagasy avokoa. Izany no mahatonga azy hiteny hoe aleo maty toy izay menatra olona mbola noho izany ihany koa no tsy aneken’ny malagasy ny fifanambadian’ny lehilahy samy lehilahy, ankehitriny. Ankoatra izany, dia mbola misy endrika hafa isehoan’ny fanahy, dia ny fahendrena. Ny fanahy fahendrena
Reko injany any ho any feo manako tsy miato , mitomany miantso ahy, mangaika anao miaraina , miantso vonjy tsotra izao feo efa mihareraka , lany hery tsy mba manan-korangotina feno fery fo mivonto ary lotika torotoro, rotidrotika feon’ny fo , feon’ny tany injao manako hatrany hatrany
Ny fahendrena ny tanjon’ny fanabeazana eto dia ny hananan’ny olona ilay toe-tsaina mendrika, araka izay takian’ny fiarahamonina dia ny fahaizana mitondra tena, mahalala ny ataony ary ny fahaizana misafidy ny tsara. Araka ny anehoan’ny ohabolana 9 9 azy hoe
Amoronana anaran’olona mpanaraka ny firehana anankiray ny sokajy m wa toy izao ny fiforonan’ny anarana manondro mpanaraka firehana m- wa firehana. Ohatra islamu m-islamu wa-islamu mwislamu, waislamu ny silamo kristo m-kristo wa-kristo, sortana mkristo, wakristo
Misy fahabangana ao an-tokantrano rehefa misy maty ary maneho ny alahelony ny nilaozana ka misaona. Nampiasain’ny mpanoratra ny teny hoe misaona , izany hoe, misy marika enti-maneho ny alahelo ao amin’ny olona misaona, ohatra, tsy mampaneno radio, na mijery fahitalavitra ho mariky ny fahoriana, tsy ahitana korana na hehy ihany koa. Eto dia ilay ankany mihitsy no lazaina fa misaona , izay midika fa tsy hita tao intsony ny hantahantan-jandry, ny adiady madinika, ny korana sesehena niarahana, sns. Izany rehetra izany no niara-niala tamin’ilay maty, eny, tsy hiverina intsony ka nilazany hoe ny toerana nialany, dia banga mankadiry ireny fahabangana ireny no miteraka alahelo sy fahoriana eo amin’ny velona. Eo ihany koa ny alahelo sy fahoriana mitambesatra ao amin’ny olona noho ny fahafatesana. Betsaka ny fomba isehon’izany alahelo izany. Rehefa tojo fahoriana lalina ny olombelona dia ontsa sy ory ny fony. Izany fihetseham-po izany no vorakitra ao amin’ny hoe lay kibo nitoerana sasa-nitaiza mangotika sady misento sakaiza. 205
Lehilahy kristianina, tia vavaka sy niray fo tamin’andriamanitra i harioley. Tena fahafinaretana ho azy ny miresaka amin’ilay nahary azy. Porofon’izany ireo vavaka miisa 90 nosoratany. Azo sokajiana tahaka izao ireo vavaka nataony ireo 60 nataony ho an’ny tenany sy ny fianakaviany ary ny manodidina azy.
Raha fintinina, azo atao tsara ny manangana tetikasa fanandratana vakoka miainga avy eny ifotony. Ilaina kosa anefa ny mametrapetraka tsara ireo enti-mihetsika amin’izany. Manamora ny fitadiavana famatsiana amin’ny lafiny rehetra ny foto- pisainana entina manangana ny tetikasa satria sady mpisehatra no tompony ireo mampihodina azy. Marihina koa anefa fa lehibe dia lehibe ny andraikitry ny fanjakana eo amin’ny fanatrarana ny tanjona dia ny fisandratan’ireo vakoka miafina koa ny fiaraha-mientana no tena zava-dehibe.